CELEX: 31983R3615
Language: el
Date: 1983-12-20 00:00:00
Title: Κανονισμός (ΕΟΚ) αριθ. 3615/83 της Επιτροπής της 20ής Δεκεμβρίου 1983 περί των ποσοτήτων προϊόντων του τομέα του βοείου κρέατος προελεύσεως Μποτσουάνας, Κένυας, Μαδαγασκάρης και Σουαζιλάνδης, που πρέπει να εισαχθούν κατά το 1984

Avis juridique important

|

31983R3615

Κανονισμός (ΕΟΚ) αριθ. 3615/83 της Επιτροπής της 20ής Δεκεμβρίου 1983 περί των ποσοτήτων προϊόντων του τομέα του βοείου κρέατος προελεύσεως Μποτσουάνας, Κένυας, Μαδαγασκάρης και Σουαζιλάνδης, που πρέπει να εισαχθούν κατά το 1984  

Επίσημη Εφημερίδα αριθ. L 358 της 22/12/1983 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3615/83 ΤΗΣ ΕΠΙΤΡΟΠΗΣ  της 20ής Δεκεμβρίου 1983  περί των ποσοτήτων προϊόντων του τομέα του βοείου κρέατος προελεύσεως Μποτσουάνας, Κένυας, Μαδαγασκάρης και Σουαζιλάνδης, που πρέπει να εισαχθούν κατά το 1984  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 435/80 του Συμβουλίου της 18ης Φεβρουαρίου 1980 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προέρχονται από τη μεταποίηση των γεωργικών προϊόντων προελεύσεως των κρατών της Αφρικής, της Καραϊβικής και του Ειρηνικού Ωκεανού ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 3019/81 (2), και ιδίως το άρθρο 23,  τον κανονισμό (ΕΟΚ) αριθ. 486/80 της Επιτροπής της 28ης Φεβρουαρίου 1980 περί καθορισμού των λεπτομερειών εφαρμογής στον τομέα του βοείου κρέατος του κανονισμού (ΕΟΚ) αριθ. 435/80 (3), όπως τροποποιήθηκε από τον κανονισμό (ΕΟΚ) αριθ. 2377/80 (4), και ιδίως το άρθρο 2 παράγραφος 3,  Εκτιμώντας:  ότι ο κανονισμός (ΕΟΚ) αριθ. 435/80 προβλέπει τη δυνατότητα εκδόσεως πιστοποιητικού εισαγωγής για τα προϊόντα του τομέα του βοείου κρέατος·  ότι πρέπει να διεξαχθεί καθορισμός των ποσοτήτων για τις οποίες είναι δυνατόν να ζητηθούν πιστοποιητικά από την 1η Ιανουαρίου 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αιτήσεις πιστοποιητικών δύνανται να υποβληθούν, σύμφωνα με το άρθρο 2 παράγραφος 4 του κανονισμού (ΕΟΚ) αριθ. 486/80, κατά τη διάρκεια των 10 πρώτων ημερών του Ιανουαρίου 1984, για τις εξής ποσότητες βοείου κρέατος άνευ οστών:  Μποτσουάνα: 18 916 τόνοι  Κένυα: 142 τόνοι  Μαδαγασκάρη: 7 579 τόνοι  Σουαζιλάνδη: 3 363 τόνοι.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 55 της 28. 2. 1980, σ. 4.  (2) ΕΕ αριθ. L 302 της 23. 10. 1981, σ. 4.  (3) ΕΕ αριθ. L 56 της 29. 2. 1980, σ. 22.  (4) ΕΕ αριθ. L 241 της 13. 9. 1980, σ. 5.